

**Follo Brannvesen IKS**

37/22 Saksfremlegg LM, FBV

|  |
| --- |
| **Behov for økte stillingshjemler jmf bemanningskrav til forebyggende arbeid, samt utfordring med stillingshjemler ved ansettelse av system- og fagansvarlig.**  |
| **14.08.22** |
| **Avd.leder Geir Mjøsund** |

Arbeidsgivers forslag til løsning:

Jmf bemanningskrav gitt i forskrift om organisering, bemanning og utrustning av brann- og redningsvesen økes stillingshjemler til Forebyggende avdeling med 1,5.

Hjemlene fordeles som 1 årsverk til leder forebyggendearbeid og 0,5 årsverk til seksjon Brannforebyggende. Dette vil innebære èn ny stillingshjemmel til seksjon Brannforebyggende med funksjon som system- og fagansvarlig, samt 0,5 stillingshjemmel i seksjon Feiing og boligtilsyn.

Bakgrunn:

Antall stillingshjemler i seksjon Brannforebyggende er per 2022 12,5. Jmf forskrift om organisering, bemanning og utrustning av brann- og redningsvesen § 8,[[1]](#footnote-1) som trådte i kraft 01.03.2022 skal brannforebyggende arbeid utføres med minimum 0,1 årsverk per 1000 innbyggere. I tillegg kommer feie-oppgavene som selvkostområde. Våre eierkommuner vil om kort tid runde 130.000 innbygger som vil medføre en økning på 0,5 stilling. Dette er innmeldt i forslag til budsjett 2023. Forskriftens § 11 presiserer at brannvesenet skal ha tre faste ledende stillinger. En av disse er leder forebyggende. FBV har, inntil nå, regnet stillingen som leder Forebyggende avdeling fordelt 50/50 mellom stillingshjemler i seksjon Feiing og Boligtilsyn og seksjon Brannforebyggende.

Vi erkjenner å ha gjort feil ved å ikke ha sikret stillingshjemmel ved ansettelse av system- og fagansvarlig ved seksjon Brannforebyggende i Forbyggende avdeling. Ansettelsesprosessen var i forkant avklart og godkjent av Brannsjef Dag Holte. Brannsjefen var sykmeldt og utilgjengelig da tilbudene ble sendt. I fremtidige prosesser vil vi legge vekt på å orientere og avklare med styret i forkant der hvor vi ser utfordringer som kan oppstå.

Arbeidsgivers vurderinger:

Våren 2022 lyste FBV ledig to stillinger som system- og fagansvarlige for seksjon Brannforebyggende og seksjon Feiing og boligtilsyn.

Det var usikkerhet om vi måtte utsette tilsettingen for seksjon Brannforebyggende, i mangel av stillingshjemmel. Det ble drøftet flere løsninger, og en mulighet var å få tilbake utlånt stilling annet sted i organisasjonen.

I ansettelsesprosessen var det 2 kvalifiserte søkere som ble tilbudt stilling i hver sin seksjon. Til seksjon Feiing og Boligtilsyn ble det innstilt en intern søker som var konstituert i stillingen, og til Brannforebyggende ble det innstilt en ekstern søker med fortid fra FBV.

Vi så det som naturlig og nødvendig å tilby stillingene samtidig. Det var også en klar forventning hos medarbeiderne etter gjennomført prosess for ledelsesstruktur ved Forebyggende avdeling, samt funn i MTU, at prosessen endelig kunne resultere i en struktur de ansatte hadde etterspurt over lengre tid. Ved å ansette søkeren som allerede var konstituert, ville det samtidig frigjøre stillingshjemmel i seksjon Brannforebyggende.

Vi må erkjenne at vi feilet i prosessen da søkeren valgte å takke nei til tilbudet. I mellomtiden hadde innstilte til stillingen i Brannforebyggende takket ja med oppstart 1. september.

Det er godkjente hjemler for begge stillingene frem til desember 2022. Konstituert system- og fagansvarlig i seksjon Feiing og Boligtilsyn vil fungere i vikariat frem til 1. desember, og deretter gå tilbake til sin faste stilling i seksjon Brannforebyggende.

Det vil i desember medføre at vi går over tildelte stillingshjemler i Brannforebyggende da alternative stillingshjemler fra tidligere er utlånt andre steder i organisasjonen. Refusjon etter fødselspermisjon vil dekke opp for overtallighet i desember.

Tidligere har det vært en seksjonsleder med ansvar for begge seksjonene, som kan være en konsekvens dersom det ikke blir tildelt nye stillingshjemler. Denne løsningen er ikke ønskelig.

1. [Forskrift om organisering, bemanning og utrustning av brann- og redningsvesen og nødmeldesentralene (brann- og redningsvesenforskriften) - Lovdata](https://lovdata.no/dokument/SF/forskrift/2021-09-15-2755?q=bemanning%20og%20organisering%20brann#KAPITTEL_2) [↑](#footnote-ref-1)